text: नई दिल्ली: अमेरिका का राष्ट्रपति डोनाल्ड ट्रंप (Donald Trump) और उनक पत्नी मेलानिया ट्रंप (Melania trump) ने भारत के प्रधानमंत्री नरेंद्र मोदी (Narenda Modi) का व्हाइट हाउस (White House) में जोरदार स्वागत किया. पीएम मोदी जब व्हाइट हाउस में पहुंचे तो ट्रंप और मेलानिया खुद उनकी अगवानी के लिए खड़े दिखे. भारत के प्रधानमंत्री ने मिस्टर एंड मिसेज ट्रंप से हाथ मिलाया. अपने भाषण में पीएम मोदी ने अमेरिका में मिले इस सम्मान के लिए शुक्रिया अदा की. इतना ही नहीं पीएम मोदी ने डोनाल्ड ट्रंप उनकी पत्नी मेलानिया और बेटी को भी भारत आने के लिए आमंत्रित किया. पहली मुलाकात पर पीएम मोदी ने मेलानिया को खास तोहफा दिया. न्यूज एजेंसी एएनआई के मुताबिक पीएम मोदी ने मेलानिया ट्रंप को कश्मीर और हिमाचल में हाथ से बने शॉल गिफ्ट दिए. इसके अलावा पीएम नरेंद्र मोदी ने मिलेनिया के लिए कांगड़ा वैली के कारीगरों के बनाया सिल्वर ब्रेसलेट भी दिया. इसके अलावा चाय पत्ती और शहद भी गिफ्ट के तौर पर दिया.